**Zápisnica**

**zo 4. zasadnutia Akademického senátu FSV UCM v Trnave**

**zo dňa 02. 07. 2020**

**Prítomní:** podľa prezenčnej listiny

Senátorka za študentskú časť AS FSV UCM Bc. Anežka Borošová ukončila magisterské štúdium dňa 24. 06. 2020.

**Program:**

1. Otvorenie zasadnutia
2. Schválenie programu 4. zasadnutia AS FSV UCM
3. Kontrola uznesení z 3. zasadnutia AS FSV UCM
4. Návrh študijných dokumentov FSV UCM na akademický rok 2020/2021 a 2021/2022
5. Výročná správa FSV UCM za rok 2019
6. Správa o hospodárení FSV UCM za rok 2019
7. Rôzne
8. Záver
9. **Otvorenie zasadnutia**

Predsedníčka AS FSV UCM, doc. PhDr. Oľga Bočáková, PhD. otvorila 4. zasadnutie AS FSV UCM a privítala prítomných členov AS FSV UCM a členov vedenia FSV UCM.

1. **Schválenie programu 4. zasadnutia AS FSV UCM**

Predsedníčka AS FSV UCM oboznámila členov AS FSV UCM s programom zasadnutia senátu a vzhľadom k tomu, že nikto z prítomných členov senátu nemal k programu pripomienky, požiadala o schválenie programu.

**Návrh č. 1:**

**Predsedníčka AS FSV UCM navrhla schválenie programu 4. zasadnutia AS FSV UCM.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2020**

**Členovia AS FSV UCM odsúhlasili program 4. zasadnutia AS FSV UCM.**

**3) Kontrola uznesení z 3. zasadnutia AS FSV UCM**

Ing. Jana Osuská, podpredsedníčka AS FSV UCM prítomných informovala o plnení uznesení z 3. zasadnutia AS FSV UCM, ktoré sa konalo 8. júna 2020.

* Na webe FSV UCM boli zverejnené informácie o voľbách do študentskej časti AS FSV UCM.
* Na webe FSV UCM boli zverejnené upravené „Zásady volieb do AS FSV UCM“.

Doc. Jaroslav Mihálik, dekan FSV UCM informoval prítomných, že bola vytvorená pracovná skupina, ktorá bude posudzovať splnenie kritérií pre udelenie akreditačných práv pre študijné programy „verejná správa“ a „verejná politika a verejná správa“ pre druhý a tretí stupeň štúdia, pričom fakulta splnila všetky potrebné náležitosti a čaká na stanovisko pracovnej skupiny.

Predsedníčka AS FSV UCM, doc. Bočáková vyzvala členov AS FSV UCM za študentskú časť, aby podľa § 13, bod 1 Zásady volieb do AS FSV UCM hlasovali o navrhovanom zložení komisie pre voľby do študentskej časti AS FSV UCM, ktoré sa uskutočnia 7. októbra 2020.

Členovia volebnej komisie:

1. PhDr. Kristína Hoghová
2. Mgr. Boris Kolman
3. Mgr. Erika Štangová

Náhradníci:

1. Mgr. Matúš Novák
2. Renáta Vojtechová
3. Kristína Dubnická
4. Simona Skovajsová

**Návrh č. 2:**

**Predsedníčka AS FSV UCM vyzvala členov študentskej časti k hlasovaniu o predloženom návrhu zloženia komisie pre voľby do študentskej časti AS FSV UCM*.***

**Schvaľovanie predloženého návrhu:**

**Za**: 3 hlasy

**Proti**: 0

**Zdržal sa**: 0

**Návrh č. 2** schválený

**Uznesenie č. 2/2020:**

**Členovia AS FSV UCM za študentskú časť schválili zloženie komisie pre voľby do študentskej časti AS FSV UCM.**

1. **Návrh študijných dokumentov FSV UCM na akademický rok 2020/2021 a 2021/2022**

Dr. Michal Imrovič, zastupujúci prodekan pre výchovno-vzdelávaciu činnosť predstavil návrhy študijných dokumentov:

1. **Prijímacie konanie na akademický rok 2021/2022**

* doc. Peter Horváth písomnou pripomienkou žiadal posun termínu pre podávanie prihlášok na štúdium z 15. 5. 2021 do 15. 6. 2021. Táto pripomienka bola zapracovaná do dokumentu.
* Dekan FSV UCM vysvetlil, že najprv sa samostatne zverejnia podmienky prijímacieho konania pre uchádzačov o bakalárske štúdium a až začiatkom nového akademického roka 2020/2021 sa po schválení AS FSV UCM zverejnia aj podmienky pre uchádzačov o magisterské štúdium na našej fakulte. Tento postup súvisí s očakávaným vyjadrením pracovnej skupiny o udelení akreditačných práv pre študijné programy „verejná správa“ a „verejná politika a verejná správa“ pre druhý a tretí stupeň štúdia.
* Dr. Martin Švikruha, predseda pedagogickej komisie AS FSV UCM, skonštatoval, že pripomienky k uvedenému dokumentu vznesené na zasadnutí AS FSV UCM už boli zapracované, rovnako tak ďalšie pripomienky členov pedagogickej komisie.

1. **Školné a poplatky spojené so štúdiom na akademický rok 2020/2021**

* Dr. Imrovič informoval, že členovia AS FSV UCM ani členovia pedagogickej komisie nemali pripomienky k uvedenému dokumentu, takže ho predkladá na schválenie v pôvodnom znení.

1. **Harmonogram štúdia na akademický rok 2021/2022**

* Doc. Peter Horváth vzniesol pripomienku k 1. termínu dizertačnej skúšky v zimnom semestri pre doktorandov. Navrhol posun na „január 2022“ namiesto pôvodného termínu „február/marec 2022“ pre denných aj externých doktorandov.

Dr. Martin Švikruha, predseda pedagogickej komisie AS FSV UCM, informoval o priebehu zasadnutia komisie, ktoré sa uskutočnilo 15. 6. 2020. Predložené návrhy dokumentov odporúča na schválenie, keďže vznesené pripomienky boli zapracované.

1. **Harmonogram štúdia na akademický rok 2020/2021**

Dr. Martin Švikruha zároveň pripomenul a požiadal Dr. Michala Imroviča, aby už v harmonograme štúdia pre budúci akademický rok 2020/2021 bola zapracovaná možnosť pre poslucháčov magisterského štúdia odovzdávať svoje diplomové práce v dvoch termínoch, t.j. pre májové aj augustové štátne skúšky, tak ako sme im túto možnosť poskytli v súčasnom akademickom roku z dôvodu pandémie koronavírusu a opatrení s ňou súvisiacich, a podobne ako túto možnosť dlhodobo majú študenti prvého stupňa štúdia. Dekan FSV UCM zaujal pozitívne stanovisko k tomuto návrhu. Dr. Michal Imrovič predložil senátu na schválenie aktualizovaný harmonogram štúdia na akademický rok 2020/2021 s uvedenou zmenou.

**Návrh č. 3:**

**Predsedníčka AS FSV UCM vyzvala členov k hlasovaniu o predložených návrhoch študijných dokumentov:**

1. **Prijímacie konanie na akademický rok 2021/2022**
2. **Školné a poplatky spojené so štúdiom na akademický rok 2020/2021**
3. **Harmonogram štúdia na akademický rok 2021/2022**
4. **Harmonogram štúdia na akademický rok 2020/2021**

**Schvaľovanie predložených návrhov:**

**Za**: 10 hlasov

**Proti**: 0

**Zdržal sa**: 0

**Návrh č. 3** schválený

**Uznesenie č. 3/2020:**

**Členovia AS FSV UCM schválili študijné dokumenty, Prijímacie konanie na akademický rok 2021/2022, Školné a poplatky spojené so štúdiom na akademický rok 2020/2021, Harmonogram štúdia na akademický rok 2021/2022 a Harmonogram štúdia na akademický rok 2020/2021.**

1. **Výročná správa FSV UCM za rok 2019**

Ing. Jana Osuská informovala o zostavovaní Výročnej správy FSV UCM za rok 2019, skonštatovala, že postupne zapracovala vznesené pripomienky. Dokument zobralo na vedomie Kolégium dekana FSV UCM na svojom zasadnutí dňa 9. 6. 2020.

Dekan FSV UCM poďakoval Ing. Jane Osuskej za odvedenú prácu, spracovanie všetkých údajov a pripomienok do výročnej správy.

**Návrh č. 4:**

**Predsedníčka AS FSV UCM vyzvala členov k hlasovaniu o predloženom dokumente „Výročná správa FSV UCM za rok 2019“.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 4** schválený

**Uznesenie č. 4/2020:**

**Členovia AS FSV UCM schválili dokument „Výročná správa FSV UCM za rok 2019“.**

1. **Správa o hospodárení FSV UCM za rok 2019**

Ing. Mária Kucharovičová, tajomníčka FSV UCM, prítomných informovala o predloženom dokumente, jeho jednotlivých kapitolách. Dekan FSV UCM vysvetlil konkrétne položky správy o hospodárení, napr. čo všetko fakulta za vynaložené finančné prostriedky nakúpila (výpočtovú techniku, vybudovalo sa jazykové laboratórium...). Zároveň skonštatoval, že fakulta sa musí uchádzať o získanie ďalších projektov, keďže aj prostredníctvom nich môžeme nadobudnúť významný objem finančných prostriedkov pre potreby fakulty.

**Návrh č. 5:**

**Predsedníčka AS FSV UCM vyzvala členov k hlasovaniu o predloženom dokumente „Správa o hospodárení FSV UCM za rok 2019“.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 5** schválený

**Uznesenie č. 5/2020:**

**Členovia AS FSV UCM schválili dokument „Správa o hospodárení FSV UCM za rok 2019“.**

1. **Rôzne**

**Zástupcovia FSV UCM v AS UCM za študentskú časť**

Predsedníčka FSV UCM upozornila, že zástupcom FSV UCM za študentskú časť, PhDr. Monike Práznovskej a PhDr. Martinovi Halmovi, sa 31. decembra 2020 končí mandát v AS UCM, navyše menovaní študenti budú v auguste 2020 obhajovať dizertačné práce a v prípade úspešnej obhajoby ukončia doktorandské štúdium na fakulte. Keďže v doplňujúcich voľbách do AS UCM dňa 14. 11. 2018 boli zvolení aj náhradníci, predsedníčka FSV UCM poverila Ing. Janu Osuskú, aby kontaktovala zvolené náhradníčky, Moniku Kmeťovú a Stelu Olejárovú, či súhlasia s uplatnením mandátu, aby mohli nahradiť v AS UCM končiacich študentov.

**Pedagogická komisia AS FSV UCM**

Predsedníčka FSV UCM upozornila Dr. Martina Švikruhu, nech na každé zasadnutie pedagogickej komisie FSV UCM pozýva prodekana pre výchovno-vzdelávaciu činnosť, aby mal príležitosť priamo pred členmi komisie zdôvodniť a vysvetliť potrebné náležitosti a zapojiť sa do diskusie k prerokovávaným študijným materiálom.

**Uznesenie č. 6/2020:**

**AS FSV UCM ukladá Dr. Martinovi Švikruhovi, predsedovi pedagogickej komisie FSV UCM, pozývať na zasadnutia komisie prodekana pre výchovno-vzdelávaciu činnosť.**

**Opatrenie rektora UCM č. 15/2020 na zamedzenie plagiátorstva na UCM**

Predsedníčka AS FSV UCM vyzvala prítomných na diskusiu k predmetnému opatreniu, ktoré nadobudlo účinnosť 30. 6. 2020. Dekan FSV UCM odmietol dané opatrenie interpretovať, nakoľko k nemu nebolo vydané bližšie usmernenie a tiež vzhľadom k tomu, že FSV UCM má vlastnú Smernicu o plagiátorstve z roku 2017, v ktorej je striktne stanovené ako postupovať v prípade podozrenia na plagiát.

Predsedníčka AS FSV UCM navrhla, aby katedry na augustových štátnych skúškach posudzovali práce stále podľa fakultnej smernice, kým nebudeme mať k dispozícii presnejšie usmernenie k opatreniu rektora.

**Uznesenie č. 7/2020:**

**AS FSV UCM ukladá senátorom Dr. Martinovi Švikruhovi a Dr. Bystríkovi Šramelovi iniciovať stretnutie s prorektorom pre vzdelávanie UCM, Dr. Michalom Lukáčom v súvislosti s Opatrením rektora UCM v Trnave č. 15/2020 na zamedzenie plagiátorstva na UCM. Zástupcovia AS FSV UCM budú prorektora žiadať o usmernenie k predmetnému opatreniu.**

**Štátne skúšky**

Dr. Michal Imrovič upozornil, že niektorí tajomníci štátnicových komisií v zápisoch zo štátnych skúšok nedostatočne spracovali priebeh obhajoby záverečných prác. Požiadal preto, aby príslušní tajomníci tieto nedostatky odstránili a doplnili potrebné hodnotenia.

Dr. Martin Švikruha požiadal Dr. Michala Imroviča, aby pred augustovými štátnymi skúškami zorganizoval školenie pre tajomníkov štátnicových komisií, na ktorom budú podrobne oboznámení svojimi povinnosťami a úlohami.

**Uznesenie č. 8/2020:**

**AS FSV UCM ukladá zastupujúcemu prodekanovi pre výchovno-vzdelávaciu činnosť, Dr. Michalovi Imrovičovi, aby pred štátnymi skúškami v auguste 2020 pripravil školenie pre tajomníkov štátnicových komisií.**

**Komisionálne skúšky**

Dr. Martin Švikruha informoval o priebehu komisionálnych skúšok na Katedre verejnej správy, ktoré sa uskutočnili 1. 7. 2020. Vzniesol pripomienky Dr. Michalovi Imrovičovi k podkladom zo študijného oddelenia, ktoré mala katedra k dispozícii na prípravu komisionálnych skúšok. Dr. Michal Imrovič vysvetlil komunikáciu s vedúcim katedry, doc. Petrom Horváthom, poslal mu zoznam študentov, ktorí mohli potenciálne žiadať o komisionálne preskúšanie.

Dr. Martin Švikruha inicioval vyhotovenie smernice o komisionálnych skúškach, v ktorej bude jasne stanovené, za akých podmienok môžu študenti žiadať o komisionálne preskúšanie, aby neprichádzalo k nedorozumeniam a aby katedry mohli včas zabezpečiť potrebné náležitosti. Dekan FSV UCM navrhol aby smernica o komisionálnych skúškach vychádzala zo študijného poriadku a aby sa jednotlivé pasáže upravili podľa potrieb fakulty.

**Uznesenie č. 9/2020**

**AS FSV UCM ukladá** **zastupujúcemu prodekanovi pre výchovno-vzdelávaciu činnosť, Dr. Michalovi Imrovičovi, aby do októbra 2020 pripravil návrh Smernice o komisionálnych skúškach.**

1. **Záver**

Predsedníčka AS FSV UCM poďakovala prítomným za účasť na zasadnutí senátu a tiež za súčinnosť vedeniu FSV UCM. Zaželala všetkým príjemné letné prázdniny.

V Trnave 02. 07. 2020

**Zapísala**: Mgr. Simona Galfyová ...........................................

**Overila:** Ing. Jana Osuská ...........................................

**Schválila:** doc. PhDr. Oľga Bočáková, PhD. ...........................................

**Prílohy:**

1. Prijímacie konanie na akademický rok 2021/2022
2. Školné a poplatky spojené so štúdiom na akademický rok 2020/2021
3. Harmonogram štúdia na akademický rok 2021/2022
4. Harmonogram štúdia na akademický rok 2020/2021
5. Výročná správa FSV UCM za rok 2019
6. Správa o hospodárení FSV UCM za rok 2019
7. Prezenčná listina